KTB จ่อบุ๊กหนี้ AQ ไตรมาส 3/64 กว่า 1.6 พันลบ.
KTB เตรียมบันทึกหนี้ AQ จำนวน 1.6 พันล้านบาท ในช่วงไตรมาส 3/64
29 ก.ค. 2564

บริษัท เอคิว เอสเตท จำกัด (มหาชน) หรือ AQ เปิดเผยว่า บริษัทฯขอรายงานการใช้เงินเพิ่มทุนของบริษัทฯ ที่ได้รับจากการเพิ่มทุนหุ้นสามัญให้แก่ บุคคล/นักลงทุนเฉพาะเจาะจงฯ ในส่วนที่ได้รับการอนุมัติจากที่ประชุมวิสามัญผู้ถือครั้งที่ 1/2560 เมื่อวันที่ 30 มิถุนายน 2560 ให้บริษัทจัดสรรและเสนอขายหุ้นสามัญเพิ่มทุนของบริษัทฯ จำนวน 100,000 ล้านหุ้น ให้แก่บุคคลในวงจํากัด
โดยบริษัทฯได้มีการเพิ่มทุนทั้งสิ้น 72,640 ล้านหุ้น ราคาหุ้นละ 0.05 บาท เป็นจำนวนเงินรวม 3,632 ล้านบาท ทั้งนี้บริษัทฯมีค่าใช้จ่ายและค่าธรรมเนียมจำนวน 63.73 ล้านบาท ดังนั้น จึงมีเงินเพิ่มทุนสุทธิหลังหักค่าใช้จ่ายของบริษัทจำนวนรวมทั้งสิ้น 3,568.27 ล้านบาท
ทั้งนี้ บริษัทหักการใช้เงินเพิ่มทุนฯ ณ 30 มิถุนายน 2564 จำนวน 2,083.971 ล้านบาท คงเหลือเงินเพิ่มทุนฯ จํานวน 1,484.30 ล้านบาท
โดยแบ่งไปใช้ดังนี้
-ชําระหนี้ตามคําพิพากษา แก่ ธนาคารกรุงไทย จำกัด (มหาชน) หรือ KTB จํานวน 1,635.74 ล้านบาท
-พัฒนาในโครงการ ARBOR, By Pass, ชลบุรี, เชียงใหม่, รังสิต จำนวน 65.00 ล้านบาท
-ลงทุนในกิจการโรงแรม จำนวน 121.00 ล้านบาท
-พัฒนาในโครงการ AQ ALIX จำนวน 26.00 ล้านบาท
-เงินทุนหมุนเวียน จำนวน 236.23 ล้านบาท
รวมเป็นเงินจำนวน 2,083.971 ล้านบาท
สำหรับเงินเพิ่มทุนที่เหลือจำนวน 1,484.30 ล้านบาท ได้ลงทุนในตั๋วแลกเงินและเงินให้กู้ยืม